CELEX: 62007TN0490
Language: bg
Date: 2007-12-21 00:00:00
Title: Дело T-490/07: Жалба, подадена на 21 декември 2007 г. — Notartel/UAMI — SAT.1 SatellitenFernsehen (R.U.N.)

8.3.2008   
            
            
               BG
            
            
               Официален вестник на Европейския съюз
            
            
               C 64/45
            
         Жалба, подадена на 21 декември 2007 г. — Notartel/UAMI — SAT.1 SatellitenFernsehen (R.U.N.)
   (Дело T-490/07)
   (2008/C 64/75)
   Език, на който е изготвена жалбата: италиански
   Страни
   
      Жалбоподател: Notartel SpA — societa' informatica del Notariato (Рим, Италия) (представители: M. Bosshard, avvocato, M. Balestriero, avvocato)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: SAT.1 SatellitenFernsehen GmbH (Берлин, Германия)
   Искания на жалбоподателя
   
               —
            
            
               Като основно искане, да се отмени частично — в частта, в която възражението се признава за основателно — Решение № R 1267/2006-4 на Четвърти апелативен състав на СХВП от 22 октомври 2007 г.;
            
         
               —
            
            
               при условия на евентуалност, да се отмени частично — в частта, в която възражението се признава за основателно във връзка със заявената марка за клас 38 — Решение № R 1267/2006-4 на Четвърти апелативен състав на СХВП от 22 октомври 2007 г.;
            
         
               —
            
            
               във всички случаи, да се отхвърли всяка евентуална бъдеща заявка или искане в обратен смисъл, като за целта се потвърди решението в частите, които не се обжалват в настоящото дело;
            
         
               —
            
            
               възстановяване на съдебните разноски.
            
         Правни основания и основни доводи
   
      Заявител на марката на Общността: жалбоподателя.
   
      Марка на Общността, предмет на спора: словна марка „R.U.N.“ (заявка за марка на Общността № 1.069.863 за услуги от класове 35, 38 и 42, що се отнася до настоящото производство).
   
      Притежател на марката или знака, на който е направено позоваване в процедурата по възражението: SAT.1 SatellitenFernsehen GmbH.
   
      Марка или знак, на който е направено позоваване в подкрепа на възражението: Общностна и национална словна марка „ran“ за стоки и услуги от класове 9, 35, 38, 41 и 42.
   
      Решение на отдела по споровете: отхвърляне на възражението.
   
      Решение на апелативния състав: частично уважаване на жалбата по отношение на някои услуги от класове 38 и 42.
   
      Изложени правни основания: Обжалваното решение е опорочено от логическо противоречие, изразяващо се в това, че се изброяват поредица правилни правни принципи, посочени като задължителни при преценката на приликата между знаци и стоки/услуги с оглед да се установи съществуването на пречка съгласно първата част на член 73 от Регламента относно марката на Общността, като обаче се прилагат различни критерии при оценката на обстоятелствата по конкретния случай. Такова логическо противоречие следователно обуславя или грешка при прилагане на правото, изразяваща се в прилагането на правни принципи, различни от онези (правилни), които са заявени в правните основания на решението, или противоречивост и недостатъчност на мотивите.